மக்கள் பிரதிநிதிகளின் கைகளில் ஒப்படைக்கப்பட்டுள்ள உள்ளூராட்சி சபைகளை மக்கள் நலன் சார்ந்து திறம்பட நிர்வகித்து செயற்படுவதில் கவனம் செலுத்த வேண்டியது அவசியம். அதே போன்று அனைத்து தமிழ் அரசியல் கட்சிகளும், தெற்கில் உருவாகி வருகின்ற தமிழ் மக்களுக்கு சாதகமில்லாத அரசியல் சூழ்நிலையை கவனத்திற் கொண்டு, தமக்குள்ளான வேறுபாடுகளையும் அரசியல் கசப்புணர்வுகளையும் தூக்கி எறிந்து விட்டு, தமிழ் மக்களின் அரசியல் நலன்களை கருத்திற் கொண்டு புதியதோர் அரசியல் பாதையில் காலடி எடுத்து வைப்பதற்கு முயற்சிக்க வேண்டும்.